text: Toftlund hallerne fylder 50 år 
  03 oktober 2015 kl. 13.45
  I år er det 50 år siden, at Toftlund Hallernes første hal blev indviet, og det fejres lørdag med stort anlagt jubilæumsfest.
  I 1964 fik nogle borgere i Toftlund en idé: De ville etablere en idrætshal i byen. Og bare året efter indviede man den første af de to haller i Toftlund. Det fejres lørdag i den lille sønderjyske by med en stort anlagt jubilæumsfest, hvor blandt andre Lis Sørensen og Peter AG underholder på scenen i hal 1.
  - Det var en meget stor drøm at få en hal i Toftlund, og da der endelig var nogle dygtige mænd i byen, der samlede tropperne, og vi fik bygget hal 1 i Toftlund, så var det en meget stor drøm, der gik i opfyldelse, siger Finn Stevnhoved, der er en af de lokale borger, til TV SYD.
  Tyve år senere, år 1985, blev hal 2 indviet, og senere er det blevet tilføjet både keglebane, en ny hovedgang og et motionscenter til, så hallen nu er et moderne fritids- og idrætscenter.
  